હિંમતનગર તાલુકાના ઢુઢર ગામમાં ૧૪ માસની માસુમ બાળા ઉપર થયેલ દુષ્કર્મની ઘટનાના વિરોધમાં વિસનગર ક્ષત્રિય ઠાકોર સેના દ્વારા ગત સોમવારે રાત્રે શહેરના ડોસાભાઈ બાગથી ત્રણ દરવાજા ટાવર સુધી કેન્ડલ માર્ચ યોજાઈ હતી. ત્રણ દરવાજા ટાવર પાસે ક્ષત્રિય ઠાકોર સેનાના કાર્યકરોએ બાળા સાથે દુષ્કર્મ આચરનાર પરપ્રાંતિય નરાધમને ફાંસી આપવાની માગણી સાથે તેના પુતળાનું દહન કરી રોષ વ્યક્ત કર્યો હતો.